Λιθόσφαιρα

Λιθόσφαιρα είναι το άκαμπτοSkinner, B.J. & Porter, S.C.: Physical Geology, page 17, chapt. The Earth: Inside and Out, 1987, John Wiley & Sons. εξωτερικό κέλυφος ενός πλανήτη γήινου τύπου, ή ενός φυσικού δορυφόρου, που καθορίζεται από τις άκαμπτες μηχανικές του ιδιότητες. Στη Γη, αποτελείται από τον φλοιό και το τμήμα του άνω μανδύα που συμπεριφέρεται ελαστικά σε χρονικές κλίμακες χιλιάδων ετών και άνω. Το πάχος της λιθόσφαιρας κυμαίνεται ανάλογα με το πάχος του φλοιού. Στις ωκεάνιες περιοχές το πάχος της λιθόσφαιρας είναι περίπου 80 χιλιόμετρα, ενώ στις ηπειρωτικές κυμαίνεται μεταξύ 100 και 150 χιλιομέτρων. Η λιθόσφαιρα δεν είναι ενιαία, αλλά απαρτίζεται από επτά (7) μεγάλες πλάκες (Αφρικανική, Ευρασιατική, Ινδο-Αυστραλιανή, Ανταρκτική, πλάκα του Ειρηνικού, Βορειο-Αμερικανική, Νοτιο-Αμερικανική) και πολλές άλλες μικρότερες, που ολισθαίνουν, πάνω στο υποκείμενο παχύρρευστο μανδυακό υλικό, την ασθενόσφαιρα, πραγματοποιώντας σχετικές μεταξύ τους κινήσεις. Οι πλάκες αυτές λέγονται λιθοσφαιρικές πλάκες ή τεκτονικές πλάκες.

 Παραπομπές 

 Βιβλιογραφία 


Εξωτερικοί σύνδεσμοι



Κατηγορία:Τεκτονικές πλάκες
Κατηγορία:Φυσική γεωγραφία
Κατηγορία:Δομή της Γης
Κατηγορία:Οικολογία συστημάτων